ธ.ก.ส. ครบรอบ 53 ปี เดินหน้านโยบาย Go Green หนุนเกษตรปลอดภัย พร้อมพัฒนาเศรษฐกิจฐานรากอย่างยั่งยืน
ธ.ก.ส. ครบรอบ 53 ปี เดินหน้านโยบาย Go Green หนุนเกษตรปลอดภัย พร้อมพัฒนาเศรษฐกิจฐานรากอย่างยั่งยืนนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่าในโอกาสครบรอบปีที่ 53 ธ.ก.ส.สานต่อนโยบาย Go Green โดยส่งเสริมการผลิตอาหารปลอดภัยและการทำเกษตรอินทรีย์ตั้งแต่กระบวนการผลิตจนถึงมือประชาชนผู้บริโภค โดยปัจจุบันมีเกษตรกรที่ทำการผลิตเกษตรปลอดภัย เกษตรอินทรีย์ที่ได้รับการรับรองการผลิตแบบมีส่วนร่วม และเกษตรอินทรีย์ที่ได้รับมาตรฐาน Organic Thailand ทั้งสิ้น จำนวน 4,837 ราย พื้นที่ 22,189 ไร่ ทั่วประเทศด้านการดูแลสิ่งแวดล้อม ธ.ก.ส. ดำเนินการยกระดับธนาคารต้นไม้ จำนวน 6,836 ชุมชน สู่ชุมชนไม้มีค่า เพื่อเพิ่มพื้นที่ป่าแล้วกว่า 1,974 ชุมชน และร่วมโครงการสนับสนุนกิจกรรมลดก๊าซเรือนกระจก คิดเป็นจำนวนที่กักเก็บก๊าซเรือนกระจกได้กว่า 150,000 ตันขณะที่การสร้างการเติบโตทางเศรษฐกิจ ธ.ก.ส. มุ่งเน้นการดำเนินกิจกรรมทางเศรษฐกิจของคนในชุมชนสู่การพัฒนาเป็นธุรกิจชุมชนโดยมีกลุ่มเป้าหมายคือ กองทุนหมู่บ้าน วิสาหกิจชุมชน ลูกค้า ธ.ก.ส. ชุมชนต้นแบบฯ ชุมชนท่องเที่ยวและชุมชนอุดมสุข จำนวน 928 ชุมชนภายในสิ้นปีนี้นอกจากนี้ ธ.ก.ส.ยังมีความพร้อม ในการขับเคลื่อนแนวทางการกระตุ้นเศรษฐกิจตามนโยบายของรัฐบาลไปสู่เกษตรกรผ่านโครงการประกันรายได้พืชเศรษฐกิจหลัก 5 ชนิดคือ ข้าว ปาล์มน้ำมัน ยางพารา มันสำปะหลังและข้าวโพด รวมถึงมาตรการช่วยเหลืออื่นๆ ที่จะช่วยยกระดับรายได้และคุณภาพชีวิตที่ดีแก่เกษตรกร